《泛舟虹桥》
清代·赵绍祖

放艇虹桥两桨间，莺歌燕语听间关。绿杨万树刚三月，红榭千间祇一湾。

往事销魂惟此水，隔江纵目有层山。蜀冈飞雨飘空翠，湿透春衫未拟还。

作者简介：（1752—1833）安徽泾县人，字绳伯，号琴士。廪生。道光元年举孝廉方正。修《安徽省志》，主讲池州秀山、太平翠螺两书院。长于考订。有《通鉴注商》、《新旧唐书互證》、《金石文正续钞》、《琴士诗文钞》等。